KP „VODOVOD“ AD

SRBAC

**-Skupština akcionara**

Broj:\_\_\_\_\_\_\_\_\_\_

Datum:\_\_\_\_\_\_\_\_\_\_2021.god.

Na osnovu člana 5. i 8. Zakona o javnim preduzećima („Sl.glasnik RS“, br.75/04 i 78/11), člana 8. Zakona o ministarskim, vladinim i drugim imenovanjima Republike Srpske („Sl. Glasnik RS“, br.41/03) i člana 52.Statuta KP „Vodovod“ AD Srbac, Skupština akcionara na XVII (sedamnaestoj) redovnoj sjednici održanoj dana \_\_\_\_\_\_\_\_\_2021.god., donijela je

ODLUKU O RASPISIVANJU JAVNOG KONKURSA

ZA IZBOR I IMENOVANJE 2 (DVA) ČLANA NADZORNOG ODBORA

KP „VODOVOD“AD SRBAC

I – Skupština akcionara KP „Vodovod“ AD Srbac imenuje Nadzorni odbora u skladu sa Zakonom o javnim preduzećima, Zakonom o ministarskim, vladinim i drugim imenovanjima Republike Srpske i Statutom Preduzeća.

II – Nadležnost, poslovi, obaveze i odgovornosti člana Nadzornog odbora utvrđeni su Zakonom o javnim preduzećima i Statutom Preduzeća.

III –Po ovom konkursu biraće se i imenovati 2 (dva) člana Nadzornog odbora ispred akcijskog kapitala Opštine Srbac.

Mandat članova Nadzornog odbora je 4 (četiri) godine, uz mogućnost ponovnog izbora.

IV – Kandidati m oraju ispunjavati sljedeće kriterijume i uslove:

1) Opšti uslovi:

-da je državljanin Republike Srpske odnosno Bosne i Hercegovine,

-da je stariji od 18 godina,

-da nije otpuštan iz državne službe na bilo kojem nivou vlasti u Bosni i Hercegovini ili entitetu zbog izrečene disciplinske mjere u periodu od 3 (tri) godine prije dana objavljivanja konkursa,

-da nije osuđivan za krivično djelo koje ga čini nepodobnim za obavljanje poslova člana Nadzornog odbora,

-da se protiv njega ne vodi krivični postupak,

-da se na njega ne odnosi član IX 1. Ustava Bosne i Hercegovine.

2) Posebni uslovi:

-da ima visoku stručnu spremu i pet godina radnog iskustva u stručnoj spremi koju ima, višu stručnu spremu i sedam godina radnog iskustva u stručnoj spremi ili srednju stručnu spremu i deset godina radnog iskustva.

V - Kandidat za člana Nadzornog odbora ne može obavljati dužnosti, aktivnosti ili biti na položaju koji dovodi do sukoba interesa, kako je propisano odredbama:

- člana 5. Zakona o ministarskim, vladinim i drugim imenovanjima Republike Srpske („Sl.glasnik RS“, br.41/03),

- člana 13. Zakona o javnim preduzećima („Sl.glasnik RS“, br. 75/04 i 78/11),

- člana 5. Zakona o sukobu interesa u institucijama vlasti Bosne i Hercegovine („Sl.glasnik RS“, br.34/02 i 36/03),

- člana 4. Zakona o sprečavanju sukoba interesa u organima vlasti Republike Srpske („Sl.glasnik RS“, br. 73/08).

VI – Uz pismenu prijavu na Konkurs, sa adresom prebivališta i brojem telefona, kandidati su dužni dostaviti dokaze o ispunjavanju opštih i posebnih uslova:

1.uvjerenje o državljanstvu (ne starije od šest mjeseci),

2.izvod iz matične knjige rođenih,

3.ovjerenu kopiju diplome o završenoj školi,

4.uvjerenje o radnom stažu,

5.biografiju o kretanju u službi,

6.uvjerenje o nevođenju krivičnog postupka.

Za dokaze iz tačke IV 1. (Opšti uslovi) alineja 3. 4. i 6. kandidati su dužni dostaviti pisane izjave, sa ovjerenim potpisom kod nadležnog organa uprave.

Za dokaze iz tačke V (Sukob interesa) kandidati su dužni dostaviti pisane izjave, sa ovjerenim potpisom kod nadležnog organa uprave.

Sa svim kandidatima koji ispunjavaju uslove konkursa Komisija za izbor obaviće intervju, o čemu će kandidati biti blagovremeno obaviješteni.

VII - Ovaj konkurs biće objavljen u „Službenom glasniku Republike Srpske“ i dnevnom listu „Glas Srpske“.

Rok za podnošenje prijava je 15 (petnaest) dana od dana poslednjeg objavljivanja konkursa.

Neblagovremene i nepotpune prijave neće biti razmatrane.

Prijave se mogu dostaviti lično na protokol Preduzeća ili poštom na adresu KP „Vodovod“ AD Srbac, ul. 11.Novembra br.2, 78420 Srbac, sa naznakom: „Komisiji za izbor članova Nadzornog odbora – Ne otvarati“.

VII - Ova odluka stupa na snagu danom donošenja.

P R E D S J E D N I K

SKUPŠTINE AKCIONARA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zoran Malešević